Diari Oficial de la Generalitat Valenciana


Sumari del DOGV 3657, del 31-12-1999 (1999/10976)

RESOLUCIÓ de 28 de desembre de 1999, del Rectorat de la Universitat Jaume I, per la qual es publica l'actualització de la relació de llocs de treball del personal d'administració i serveis.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/10388


Data del document
:   28-12-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * administració del personal
    * personal
    * qualificació del personal
    * universitat

RESOLUCIÓ de 28 de desembre de 1999, del Rectorat de la Universitat Jaume I, per la qual es publica l'actualització de la relació de llocs de treball del personal d'administració i serveis. [1999/X10979]
  
Publicats els decrets 33/1999 i el 34/1999, del Govern Valencià, pels quals es modifiquen els nivells mínims per grup de titulació i els complements específics mínims per grup de titulació per a realitzar una jornada laboral de 40 hores setmanals.
  
Atés que aquestes situacions afecten als llocs de treball de personal d'administració i serveis de la Universitat Jaume I.
  
Després de negociar amb els representants del personal d'administració i serveis, la Junta de Govern de la Universitat Jaume I va acordar, en la reunió del 20 de desembre de 1999, l'actualització de la relació de llocs de treball del seu personal d'administració i serveis, en virtut de la competència que li atribueix l'article 51.i dels Estatuts de la Universitat Jaume I, aprovats pel Decret 5/1997, de 28 de gener de 1997, del Govern Valencià. D'aquest acord n'ha pres coneixement el Consell Social, d'acord amb el que estableix l'article 46.2 c) dels Estatuts de la Universitat Jaume I.
  
Aquesta actualització modifica parcialment la relació publicada per Resolució de 27 de març de 1996, del conseller de Cultura, Educació i Ciència (DOGV del 24.4.1996), modificada posteriorment per les resolucions de 7 d'abril i de 29 de juliol de 1997; 6 de maig i 30 de juliol de 1998 de la Universitat Jaume I (DOGV del 19.5.1997 i 29.8.1997; 29.5.1998 i 23.9.1998 respectivament).
  
Els efectes econòmics i administratius d'aquesta actualització seran de l'1 de maig de 1999.
  
Per això, i en compliment del que disposa l'article 16.10 del Text Refós de la Llei de Funció Pública Valenciana, aquest Rectorat, en ús de les competències que li atribueix l'article 65 dels Estatuts, resol:
  
Ordenar la publicació de l'actualització de la relació de llocs de treball del personal d'administració i serveis de la Universitat Jaume I, que es relaciona en l'annex.
  
Contra aquesta resolució, que esgota la via administrativa, es pot interposar un recurs contenciós administratiu davant del Jutjat Contenciós Administratiu de Castelló, en el termini de dos mesos comptadors a partir del dia següent al de la notificació.
  
No obstant això, contra aquesta resolució les persones interessades poden interposar un recurs de reposició, davant del mateix òrgan que la va dictar, en el termini d'un mes comptador a partir del dia següent al de la seua publicació; en aquest cas no es pot interposar el recurs contenciós administratiu anteriorment esmentat mentre no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.